Kultuuriministri 14. oktoobri 2022.a määruse nr 17 „Riigieelarvest etendusasutuste toetamise tingimused ja kord“ muutmine
Vastu võetud kultuuriministri 01.09.2026 määrusega nr 14

Määrus kehtestatakse etendusasutuse seaduse § 16 lõike 6 ja § 17 lõike 4 alusel.

Kultuuriministri 14. oktoobri 2022. a määruses nr 17 „Riigieelarvest etendusasutuste toetamise tingimused ja kord“ tehakse järgmised muudatused:

1)	paragrahvi 2 lõige 1 muudetakse ja sõnastatakse järgmiselt:
„(1) Toetuse andmisel vähese tähtsusega abina komisjoni määruse (EL) nr 2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 2023/2831, 15.12.2023), artikli 3 mõistes, järgitakse nimetatud määruses ja konkurentsiseaduse §-s 33 sätestatut.“;

2)	paragrahvi 2 lõige 2 muudetakse ja sõnastatakse järgmiselt:
„(2) Ühele taotlejale eraldatava vähese tähtsusega abi kogusumma koos varem antud vähese tähtsusega abiga ei tohi kolme aasta pikkuse ajavahemiku jooksul ületada 300 000 eurot.“;

3)	paragrahvi 2 lõigetes 3 ja 4 asendatakse tekstiosa „nr 1407/2013“ tekstiosaga „nr 2023/2831“;

4)	paragrahvi 5 lõige 2 muudetakse ja sõnastatakse järgmiselt:
„(2) Sihtotstarbelistest taotlusvoorudest võib toetust eraldada rahvusvaheliste etenduskunstide festivalide (edaspidi festivalide toetus) ja piirkondlike teatri- ja tantsuetenduste (edaspidi piirkondliku etendustegevuse toetus) korraldamiseks Eestis.“;

5)	paragrahvi 5 täiendatakse lõigetega 6-11 järgmises sõnastuses:
„(6) Piirkondliku etendustegevuse toetust eraldatakse eesmärgiga suurendada etenduskunstide piirkondlikku mõju ja kättesaadavust Eestis. 
(7) Piirkondliku etendustegevuse toetuse andja on Eesti Rahvakultuuri Keskus.
(8) Piirkondliku etendustegevuse toetust võib kasutada järgmistele tingimustele vastavate teatri- ja tantsuetenduste korraldamiseks:
1) teatrietendus ei toimu Tallinnas, Tartus, Pärnus, Viljandis või Rakveres;
2) etenduse loomingulises ja tehnilises meeskonnas on vähemalt kaks liiget;
3) ühes maakonnas võib toimuda kuni kaks etendust.
(9) Piirkondliku etendustegevuse toetuse taotlusvooru eelarvest kuni 20 protsenti eraldatakse tantsuetendustele ning kuni 30 protsenti lastetendustele. 
(10) Piirkondliku etendustegevuse toetuse taotlusvooru eelarve jaotatakse maakondade lõikes järgmiselt:
1) Saaremaa ja Hiiumaa – 20 protsenti;
2) Ida-Virumaa ja Võrumaa – 20 protsenti;
3) Viljandimaa, Valgamaa, Jõgevamaa ja Põlvamaa – 25 protsenti;
4) Raplamaa, Järvamaa, Läänemaa ja Lääne-Virumaa – 20 protsenti;
5) Harjumaa, Tartumaa ja Pärnumaa – 15 protsenti. 
(11)    Kui käesoleva paragrahvi lõikes 10 sätestatud maakonna kohta ette nähtud eelarveosa jääb kasutamata, võib toetuse andja jaotada kasutamata vahendid ümber teiste maakondade vahel.“;

 6) paragrahvi 6 lõike 4 esimene lause muudetakse ja sõnastatakse järgmiselt:
„(4) Festivalide toetuse ning piirkondliku etendustegevuse toetuse abikõlblikud kulud on põhjendatud ja mõistlikud otseselt festivali elluviimiseks või etenduse andmiseks vajalikud toetuse kasutamise kalendriaasta tekkepõhised kulud, mida ei ole varem Eesti riigi või muu kaasfinantseerija eraldatud vahenditest hüvitatud.“;

7) paragrahvi 6 lõike 5 sissejuhatav osa ning punkt 1 muudetakse ja sõnastatakse järgmiselt:
„(5) Festivalide toetuse ja piirkondliku etendustegevuse toetuse mitteabikõlblikud kulud on:
1)	festivali toetuse puhul tehnika ja töövahendite soetamise kulud, välja arvatud juhul, kui rendikulu on tõestatult suurem kui soetamise kulu;“;

8)	paragrahvi 7 lõikes 1 asendatakse number „90 000“ numbriga „300 000“ ja number „600 000“ numbriga „750 000“;

9)	paragrahvi 7 lõige 5 tunnistatakse kehtetuks;

10)	paragrahvi 7 lõigetes 6 ja 7 asendatakse tekstiosa „lõigetes 4 ja 5“ tekstiosaga „lõikes 4“;

11)	paragrahvi 8 lõike 3 punkt 6 muudetakse ja sõnastatakse järgmiselt:
„6) munitsipaal- ja eraetendusasutuse tegevustoetuse taotleja kolme taotlemisele eelneva majandusaasta kohta kirjeldus etendustegevuse panusest valdkonna mitmekesisusse;

12)	paragrahvi 8 lõike 3 punktis 7 asendatakse sõna „kahel“ sõnaga „kolmel“;

13)	paragrahvi 8 täiendatakse lõigetega 6-9 järgmises sõnastuses:
„(6) Käesoleva paragrahvi lõike 2 punkti 2 ning lõikeid 4 ja 5 ei kohaldata piirkondliku etendustegevuse toetuse taotlejale. 
(7) Piirkondliku etendustegevuse toetuse taotlusi saab esitada jooksvalt. Taotlusvoor avatakse toetuse kavandatavaks kasutusaastaks kolmel korral:
1)  etendustegevuseks ajavahemikus 1. jaanuarist kuni 30. aprillini;
2)  etendustegevuseks ajavahemikus 1. maist kuni 31. augustini;
3) etendustegevuseks ajavahemikus 1. septembrist kuni 31. detsembrini.
(8) Jooksva taotlusvooru avamisest ja eelarvest teavitab toetuse andja oma veebilehel vähemalt 14 kalendripäeva enne taotlusvooru avamise päeva.
(9) Piirkondliku etendustegevuse taotlusele lisatakse:
1) andmed etenduste arvu, toimumise koha ja aja ning meeskonna suuruse kohta;
2) andmed etenduste toimumisega seotud sõitude lähte- ja sihtkohtade ning vahemaade kohta;
3)  kirjalik kinnitus etenduspaiga või rendipinna omanikult, et ta on teadlik plaanitavast etendusest ning et selle toimumiseks on sõlmitud kokkulepe.“;

14)	paragrahvi 9 täiendatakse lõikega 7 järgmises sõnastuses:
„(7) Piirkondliku etendustegevuse toetuse taotleja ei ole avalik-õiguslik juriidiline isik, riigi või riigi osalusel asutatud või kohaliku omavalitsuse sihtasutusena või kohaliku omavalitsuse asutusena tegutsev etendusasutus.“;

15)	paragrahvi 10 lõige 2 muudetakse ja sõnastatakse järgmiselt:
„(2) Festivalide toetuse taotlust menetletakse kuni 60 tööpäeva taotlusvooru sulgemisest arvates ning piirkondliku etendustegevuse toetuse taotlust kuni 42 tööpäeva taotluse esitamisest arvates.“;

16)	paragrahvi 10 täiendatakse lõikega 3 järgmises sõnastuses:
„(3) Kui piirkondliku etendustegevuse toetuse taotlusvooru esitatud taotluste maht, mille kohta ei ole tehtud otsust, saab võrdseks või ületab taotlusvooru eelarve vaba jääki, menetletakse neid esitamise järjekorras.“;

17)	paragrahvi 11 täiendatakse lõikega 8 järgmises sõnastuses:
„(8) Käesoleva paragrahvi lõikeid 1 ja 2 ei kohaldata piirkondliku etendustegevuse toetuse taotlustele.“;

18) paragrahvi 13 lõige 3 muudetakse ja sõnastatakse järgmiselt:
„(3) Munitsipaal- ja eraetendusasutuse tegevustoetust ei eraldata etendusasutusele, kelle taotlus sai koondsummaks vähem kui 75 punkti 100-st võimalikust või kui hindamismetoodika 1. kriteeriumi hinnati alla 18 punkti, 2. kriteeriumi alla 13 punkti või 5. kriteeriumi alla 5 punkti.“; 

19)	paragrahvi 13 lõikes 31 asendatakse sõna „viiele“ sõnaga „kolmele“;

20)	paragrahvi 14 lõikes 3 asendatakse sõna „Sihtotstarbelisest“ sõnadega „Festivalide toetuse“;

21)	paragrahvi 14 täiendatakse lõigetega 4 ja 5 järgmises sõnastuses:
„(4) Piirkondliku etendustegevuse toetuse summa arvutatakse etenduse hinna alusel. Toetatakse vähemalt kolme ja kuni 15 etenduse korraldamist. Etenduse hind on arvestuslik ning kujuneb vastavalt meeskonna liikmete arvule ning etenduse toimumisega seotud sõidukaugusele lähte- ja sihtkoha vahel järgmiselt:
1)	25–99 km: 2–5 liiget 60 eurot, 5–10 liiget 120 eurot, 10 ja enam liiget 180 eurot; 
2)	100–199 km: 2–5 liiget 160 eurot, 5–10 liiget 320 eurot, 10 ja enam liiget 480 eurot;
3)	200–299 km: 2–5 liiget 260 eurot, 5–10 liiget 520 eurot, 10 ja enam liiget 780 eurot;
4)	300–400 km: 2–5 liiget 360 eurot, 5–10 liiget 720 eurot, 10 ja enam liiget 1080 eurot.
(5) Lasteetenduste puhul lisandub etenduse hinnale 400 eurot ning tantsuetenduste puhul lisandub etenduse hinnale 600 eurot.“;

22)	paragrahvi 15 lõikes 1 asendatakse sõna „kultuuriminister“ sõnadega „toetuse andja“;

23)	paragrahvi 15 lõikes 2 asendatakse tekstiosa  „taotlus kuulub“ tekstiosaga „kui käesoleva määruse §-s 11 nimetatud juhul kuulub taotlus“; 

24)	paragrahvi 15 täiendatakse lõikega 31 järgmises sõnastuses:
„(31) Menetluses oleva piirkondliku etendustegevuse toetuse taotluse kohta, mille maht ületab taotlusvooru eelarve vaba jäägi ja mida ei ole võimalik osaliselt rahuldada, tehakse taotluse rahuldamata jätmise otsus.“; 

25)	paragrahvi 15 täiendatakse lõikega 5 järgmises sõnastuses:
„(5) Käesoleva paragrahvi lõike 4 punkte 4 ja 6 ei kohaldata piirkondliku etendustegevuse toetuse taotlejatele.“;

26)	paragrahvist 16 jäetakse välja tekstiosa „Etendusasutuse tegevustoetus ja festivalide“;

27)	paragrahvi 18 täiendatakse lõikega 7 järgmises sõnastuses:
„(7) Käesoleva paragrahvi lõiget 5 ei kohaldata piirkondliku etendustegevuse toetuse saajale.“;

28)	 määruse lisa kehtestatakse uues sõnastuses (lisatud).

Heidy Purga						
minister						

Merilin Piipuu
kantsler